Mannerheimista Suomen marsalkka n:o 1
Vuonna 1942, perjantaina, toukokuun 29 päivänä, kello 12 saapuivat valtioneuvoston istuntoon:

Tasavallan Presidentti Ryti, pääministeri Rangell, ministerit Tanner, Walden, Witting, Arola, Kalliokoski, Salovaara, Fagerholm, Lehtonen, Annala, Horelli ja Takki sekä oikeuskansleri Huttunen.

Ministerit Kukkonen ja Ikonen olivat kesälomaa nauttivina sekä ministerit Koivisto ja Ramsay muiden virkatointen tähden estyneet saapumasta istuntoon.

Pöytäkirjan laati allekirjoittanut apulaissihteeri.

Valtioneuvoston kanslian esittelijäneuvoksen Kindtin saavuttua valtioneuvoston istuntoon pääministeri Rangell esitteli:

Kysymyksen arvonimen suomisesta sotamarsalkka Carl Gustaf Mannerheimille.

N:o 99/243 K.D.V.K. 1942.

Tasavallan Presidentti näki hyväksi suoda sotamarsalkka vapaaherra Carl Gustaf Mannerheimille Suomen marsalkan nimen ja arvon.

Tämän mukaisesti oli Tasavallan Presidentin avoin kirje Suomen marsalkka Mannerheimille säädetyssä järjestyksessä annettava.

Tarkistanut:

pääministeri J. W. Rangell

Knut Kindt

Vakuudeksi:

Hanna Lönnrot

</div>

Lähde
 Kansallisarkistossa oleva valtioneuvoston kirjaajankonttorin arkisto, valtioneuvoston pöytäkirjat, pöytäkirjat V 1942-1942 (Ca:285), sivu 518 ja 519, jakso 518 ja 519. Digitoitu asiakirja löytyy Kansallisarkiston digitaaliarkistosta.

Mannerheim